Diari Oficial de la Generalitat Valenciana


Sumari del DOGV 9733, del 27-11-2023 (2023/11002)

Anunci de la resolució de l'informe ambiental i territorial estratègic en el procediment simplificat d'avaluació ambiental i territorial estratègica de la 94a modificació puntual de l'ordenació detallada del Pla general, regeneració i esponjament de Beniopa.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9733

Data del DOGV
:   27-11-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/11032


Data del document
:   10-11-2023

Organisme emissor
:   Ajuntament de Gandia

Tipus de document
:   Anunci

Descriptors 

:   * administració local
    * pla d'urbanisme

Anunci de la resolució de l'informe ambiental i territorial estratègic en el procediment simplificat d'avaluació ambiental i territorial estratègica de la 94a modificació puntual de l'ordenació detallada del Pla general, regeneració i esponjament de Beniopa. [2023/11195]  
La Junta de Govern de la ciutat de Gandia -en qualitat d'òrgan ambiental i territorial municipal, en virtut del Decret 2016-4019- en sessió ordinària celebrada el 30 d'octubre de 2023, vista la proposta formulada pel regidor delegat d'Urbanisme, Infraestructures, Territori i Vertebració i president de la Comissió tècnica de suport a l'òrgan ambiental i territorial municipal, de data 25 d'octubre, resol emetre un informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 94a modificació de l'ordenació detallada del Pla general, per no tindre efectes significatius sobre el medi ambient, de conformitat amb els criteris de l'annex VIII del TRLOTUP, amb el fi de continuar la tramitació de l'expedient conforme a la normativa urbanística.  
  
El document inicial estratègic (DIE) planteja dos alternatives i opta per la B atés que aconsegueix una trama urbana més permeable i interconnectada, sostenible i de qualitat.  
S'efectua consulta a la Direcció General de Turisme, al Servei de Gestió Territorial, a la Confederació Hidrogràfica del Xúquer, a la Direcció General de Cultura i Patrimoni, a la Junta de Districte de Beniopa i al Departament municipal de Mobilitat i Trànsit. La Direcció General de Turisme informa que l'ordenació proposada és compatible amb la legislació turística aplicable, i el Servei de Gestió Territorial informa que la zona es troba en un àmbit amb alguna incidència corresponent a les àrees crítiques enfront del canvi climàtic, però el que es pretén modificar no té cap rellevància significativa sobre el territori.  
  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer. Concloure que la 94a modificació puntual de l'ordenació detallada del Pla general, regeneració i esponjament de Beniopa (94a MOD PG), consistent a generar nous espais d'ús públic per a augmentar la permeabilitat del barri a nivell intern i crear noves connexions atés que pretén la reconversió de 2.071,03 m² en espai públic i 2.269,35 m² en noves zones verdes, no té efectes significatius sobre el medi ambient, d'acord amb els criteris establits en l'annex VIII del TRLOTUP.  
  
  
Segon. Proposar a l'òrgan ambiental i territorial municipal que emeta un informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 94a MOD PG i designar com a alternativa més idònia mediambientalment l'alternativa B del document inicial estratègic.  
  
Tercer. Incloure aquest informe en la documentació del pla parcial als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística de l'instrument esmentat.  
  
Quart. Traslladar aquest acord junt amb els informes sectorials al tècnic redactor perquè complete la documentació presentada, d'acord amb els informes municipals i sectorials per a poder iniciar la tramitació urbanística de l'expedient.  
  
Cinqué. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 53.7 del TRLOTUP. I en la pàgina web municipal de conformitat amb el Decret 2016-4019.  
  
Sisé. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si és el cas, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Seté. La resolució d'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'aprova aquesta modificació en el termini màxim de quatre anys des de la publicació. En aquest cas, s'haurà d'iniciar novament el procediment d'avaluació ambiental i territorial estratègica simplificada de la 94a MOD PG.  
  
Gandia, 10 de novembre de 2023.- El titular accidental de l'òrgan de suport a la JGCG (Acord de la JGCG de 30.10.2023): Enrique Antonio Doménech Pla.